text: [{"text_idx": "#000001", "text": "\u201c Rikala ngamarginin jalan Kumbakarna utawi pasar Wangaya Denpasar nepas ring jembatan sisi kauh, ake\u0301h sane kacingak ngaturang sembah pangubakti saha ngaturang rarapan. Pelinggih Ida Ratu Niang Sakti, punika sane lumrah kabaosang para janane\u0301 kapercaya prasida ngamolihang unteng tetujon sane kaaptiang minakadi jodoh, kesembuhan, keturunan, pekaryan, saha tamba giat (jerawat)\u201d"}, {"text_idx": "#000002", "text": "Bali pinaka pulo sane\u0300 adi luhung wibuh ring kawe\u0300ntenan budaya, adat, miwah tradisi lan kaunikan sane\u0301 marupa taksu. Pulau seribu pura kasumbung olih parajana sami. Boya je wargi saking De\u0300npasar lan pedagang pasar Wangaya sane\u0300 jemet ngaturang sembah pangubakti utawi ngaturang rarapan, gatra indik palinggih sane\u0300 marupa arca anak lingsir malinggih saha tangan amustikarana sampun kajanaloka ngantos ke mancanegara."}, {"text_idx": "#000004", "text": "Turah Belanda punika sapannyane sarahina polih amongan nyukat genah sane\u0300 pacang kamargiang upakara punika minakadi, genah gambelan, piadnyan, genah pamiosan miwah sajangkepnyane\u0300 ake\u0300h para pengayah saha nedunang Ida Peranda Bajing saking geria Kesiman kaaksi anak lingsir malancaran ring genahe\u0300 punika \u201cIcen ida rarapan mangda ne\u0300nten ngrudek karyane, mangda ida mawali,\u201d baos ida Peranda majeng Turah, Redite\u0300 Umanis Merakih (30/5)."}, {"text_idx": "#000007", "text": "Lantur Turah, sane\u0300 tangkil meriki ke palinggih Ratu Niang ne\u0300nten umat Hindu ke\u0300manten umat tiosan ake\u0300h taler sane\u0300 rauh minakadi Kristen, Muslim, Budha sane\u0300 rauh saking tanah jawi utawi sampun jenek iriki."}, {"text_idx": "#000008", "text": "\u201cTitiang ne\u0300nten ngwatesin umat ngaturang sembah pangubakti iriki, titiang ngice\u0300nin manut kayun lan bhakti soang-soang,\u201d baosnyane\u0300 sada dabdab alon."}, {"text_idx": "#000009", "text": "Sinar suci taksu sane\u0300 kepancerang prasida nudut pikayun para umat, rasa kedeh lan kadaut rauh nangkil ring genah pelinggih ida. Ake\u0300h golongan saking makudang jagat rauh pedek tangkil manut daging pikayun miwah prarabdan ida minakadi polisi, guru, para yowana, para sisya, pegawai, pedagang, para norma nglungsur waranugrahan ida iriki."}, {"text_idx": "#000012", "text": "Ring sor taler we\u0300nten palinggih padma sane\u0300 marupa Taman Be\u0300ji sane\u0300 mapaiketan sareng pelinggih Ratu Niang pinaka genah pasiraman ida. \u201cCening palinggih nira ring bete\u0300n tirtane\u0300 luwihing ida peranda ring geria,\u201d baos Turah bisaman ida."}, {"text_idx": "#000013", "text": "Palinggih punika kasuciang pinaka genah malukat lan nglungsur tamba majeng sane\u0300 sungkan ketlantarang antuk Turah. Yadiastun ne\u0300nten nguncarang japa mantra sakadi pemangku siosan, nanging indik pamargi punika dane\u0300 setata antar paripurna rikala matetamban. Napi je sane\u0300 we\u0300nten ring pantaraning parhyangan luire\u0300 endut, nyanyad, lekesan, lumut prasida manados tamba sane\u0300 luwih utama sane\u0300 prasida ngawe\u0300 seger sane\u0300 mapinunas"}]